‘ Vor merge cu segway-ul’. Anuntul primarului Nicolae Robu pentru studentii din Timisoara

TIMISOARA. Dupa ce s-a plimbat prin Complexul Studentesc, pentru a vedea ce s-a intampla in zona in care a avut loc un incendiu, iar un hotel a ars, in noaptea de joi spre vineri, primarul Nicolae Robu vine cu un anunt pentru studentii din Timisoara.

Pentru ca zona este una supra aglomerata, iar stadutele din campusul universitar sunt impanzite cu masini, primarul vrea sa infiinteze acolo mai multe statii de biciclete si ia in calcul chiar sa cumpere segway-uri pe care sa le puna la dispozitia stundetilor.

„Chiar mi-a venit ideea, astazi, fiind in Complexul Studentesc, sa vad ce s-a intamplat, as vrea sa facem si vom face. Vom face, in 2019, statii de biciclete, foarte multe, in Complexul Studentesc. Pentru ca dorim sa-i determinam pe studenti sa mai lase masinile, toata zona este aglomerata. Noi nu vrem sa dam amenzi, Politia Locala a dat 500 de amenzi in acest an. Numai pe acea strada cu hotelul, una foarte ingusta, s-au dat 53 de amenzi in acest an. Este o strada de vreo 300 de metri. Vreau sa le punem studentilor la indemana biciclete foarte multe….

Cat costa un segway, stii Catalin? Noi am cumparat pentru politisti. Si daca nu sunt foarte scumpe si ne putem permite, vreau sa cumparam pentru studenti, va fi o premiera nationala.

O sa cumparam trotinete, biciclete si posibil seway-uri, nu stiu cat costa. Daca e si cu 2.000 de lei bucata, putem sa cumparam inclusiv segway. Ii veti vedea pe studentii nostri ca vor mai lasa masinile si vor merge cu segway”, a spus primarul Nicolae Robu.

Deocamdata edilul nu a dat detalii despre numarul de trotinete si segway-uri pe care si-ar dori sa le cumpere pentru studentii timisoreni.

In prezent, in Timisoara exista 34 de statii VeloTm, care pun la dispozitia timisorenilor 440 de biciclete pe care le pot folosi gratuit, in baza cardurilor emise de Societatea de Transport Public Timisoara. Pana in vara acestui an, 22.000 de timisoreni au folosit bicicletele din sistemul VeloTm.

Primarul spunea ca isi doreste ca, in viitor, la Timisoara sa fie infiintate pana la 60-70 de statii de biciclete, iar numarul vehiculelor pe doua roti sa ajunga la 1000.

Video: Remus Gradinariu